section_heading: Reprezentativna karijera
paragraph_text: Kao nogometaš Dinama odigrao je jednu prijateljsku utakmicu za jugoslavensku reprezentaciju 28. kolovoza 1987. protiv SSSR-a (0:1), a kao nogometaš Nürberga za hrvatsku reprezentaciju odigrao je od 1990. godine prve dvije utakmice u novijoj povijesti reprezentacije. Igrao je 17. listopada 1990. godine u Zagrebu, u prvoj povijesnoj prijateljskoj utakmici hrvatske nogometne reprezentacije od uspostave neovisnosti protiv reprezentacije SAD-a, u kojoj je Hrvatska pobijedila 2:1. Odigrao je još i sljedeću utakmicu reprezentacije, u pobjedi protiv Rumunjske (2:0) u Rijeci 22. prosinca 1990.